《春风袅娜 邱路看桃花》
清代·吴绮

问桃源何处，曾赚渔郎。沿岭路，泛湖光。扣兰弦又见苎萝烟雨，忽成霞彩，飞入蓬窗。

但有天红，都无湿翠，不辨胭脂深浅妆。十里笼将画溪水，一身疑上，紫云乡。

生恐封姨巧妒，丝丝点点，到明日、步障难藏。倾椒醑，祝东皇。

尊前惜取，娇压红裳。莫待重寻，元都仙苑，且教沉醉，濯锦春江。

尘缘休恋，怕双扉人去，题门诗在，前度茫茫。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。